आंगनबाड़ी कर्मियों का मेहनताना बढ़कर 3,000 रुपये  
आंगनबाड़ी कार्यकर्ता का मेहनताना 1,500 से बढ़ाकर 3,000 रुपये, जबकि सहायक का मेहनताना 750 से बढ़ाकर 1,500 रुपये करने का प्रस्ताव किया गया।
वित्तमंत्री प्रणब मुखर्जी ने संसद में 2011-12 के लिए आम बजट पेश करते हुए आंगनबाड़ी कार्यकर्ता का मासिक मेहनताना 1,500 रुपये से बढ़ाकर 3,000 रुपये, जबकि आंगनबाड़ी सहायक का मेहनताना 750 रुपये से बढ़ाकर 1,500 रुपये करने का प्रस्ताव किया।  बढ़ा हुआ मेहनताना इस वर्ष पहली अप्रैल से लागू होगा। मुखर्जी ने कहा कि आंगनबाड़ी कार्यकर्ता और आंगनबाड़ी सहायक बाल विकास योजना का आधार हैं, जिसे ध्यान में रखकर हुए इनका मेहनताना बढ़ाने का प्रस्ताव किया जा रहा है। सरकार की इस पहल से देशभर में करीब 22 लाख आंगनबाड़ी कार्यकर्ता और सहायक लाभान्वित होंगे।  मुखर्जी ने कहा कि सरकार महात्मा गांधी राष्ट्रीय ग्रामीण रोजगार गारंटी कानून (मनरेगा) के तहत कृषि श्रमिकों की दैनिक मजदूरी को उपभोक्ता मूल्य सूचकांक से जोड़ने का फैसला कर चुका है। इससे 14 जनवरी, 2011 को ग्रामीण विकास मंत्रालय द्वारा अधिसूचित मजदूरी बढ़ गई है।